
	1.
	Likumprojekts (grozījumi)
-
	Iebildums
Ministru kabineta 2021.gada 7.septembra noteikumu Nr.606 "Ministru kabineta kārtības rullis" 52.2.6.1apakšpunkts noteic, ka atzinumu (projekta saskaņojumu) nepieciešams saņemt no Datu valsts inspekcijas, ja projekts skar personas datu apstrādes jautājumus, tostarp personas datu apstrādi informācijas sistēmās. Projekta pēdējā precizētā redakcija tiek papildināta ar jaunu regulējumu par profesionālās rehabilitācijas informācijas sistēmas izveidi un tajā iekļaujamiem datiem (par personām, kuras pieprasījušas un saņēmušas profesionālās rehabilitācijas un citus noteiktus pakalpojumus, tostarp personas datus un veselības datus, kā arī datus par saņemtajiem pakalpojumiem un to sniedzējiem), ievērojot minēto, lūdzam projektu saskaņot ar Datu valsts inspekciju. 
Piedāvātā redakcija
-
	Ilze Brazauska (TM)

	2.
	Likumprojekts (grozījumi)
-
	Priekšlikums
Ar projektu no Sociālo pakalpojumu un sociālās palīdzības likuma (turpmāk - SPSPL) tiek izslēgta vārdkopa "personām, kuras sasniegušas vecumu, kas dod tiesības saņemt valsts vecuma pensiju" un tās saīsinājums "pensijas vecuma personas" (SPSPL 1.panta 2.punkts). Taču šis saīsinājums, piemēram, tiek lietots SPSPL 11.panta 2.punktā, 27.panta pirmās daļas 1.punktā, 28.panta pirmās daļas 2.punktā un 35.panta piektās daļas 1., 2., 3.punktā. Likuma "Par valsts pensijām" 7.pants paredz trīs veida pensijas - vecuma, invaliditātes, apgādnieka zaudējuma pensiju. Aicinām tiesiskai skaidrībai SPSPL atšifrēt saīsinājumu vietā, kur pirmo reizi tas tekstā būs pieminēts vai kā citādi precizēt vārdus "pensijas vecuma personas", lai būtu skaidrs pensijas veids.
Piedāvātā redakcija
-
	Ilze Brazauska (TM)

	3.
	Likumprojekts (grozījumi)
-
	Priekšlikums
Aicinām projektā saskaņot invaliditātes iedalījuma rakstību ar Invaliditātes likumā noteikto.
Piedāvātā redakcija
-
	Ilze Brazauska (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām anotācijas 1.3.sadaļas lauka "Pašreizējā situācija" tekstā (pēdējā rindkopā) aizstāt likuma "Par pašvaldībām" nosaukumu uz jauno Pašvaldību likumu.
Piedāvātā redakcija
-
	Ilze Brazauska (TM)



